section_heading: Povijest
paragraph_text: U razvijenom srednjem vijeku po važnosti je bila nadrasla nekadašnje ranosrednjovjekovno biskupijsko središte Zenicu (Bistuenska biskupija) i sjedište bosanske župe Broda. Preko tri stoljeća, od 15. do 18. u Mošćanici je bilo više stanovnika i stambenih objekata od Zenice, a veliki je broj groblja. Od svih je najstarije Tatarevo (Tatarsko) groblje, o kojem nema pisanih vrela ali su sačuvane usmene predaje. Vjerojatno je nastalo u prvim fazama islamizacije stanovnika ovog kraja te je bilo mjestom pokopa narednih trista godina. Zanimljivost je što je izvorno Mošćanica naziv za područje, a ne naselje.